จะขออนุญาต​ถามว่าจะจัดการกับน้ำหนักตัวอย่างไรดีครับ
สวัสดีค่ะ การลดน้ำหนักนั้น ขอแนะนำให้ทำวิธีที่ปลอดภัยและได้ผลจริงในระยะยาวนั้นคือการ1.ควบคุมอาหาร หากต้องการให้มีน้ำหนักตัวลดลง ควรทานอาหารที่ให้ได้พลังงานน้อยกว่าที่ต้องใช้ในแต่ละวัน การทานอาหาร ควรทานเป็นมื้อ งดอาหารจุบจิบระหว่างมื้อ อาหารในแต่ละมื้อให้ค่อยๆ ทยอยลดปริมาณลง หลีกเลี่ยงอาหารประเภทแป้งแปรรูป อาหารที่มีรสชาติหวาน และอาหารที่มีไขมันสูง รวมถึงลดขนมทุกชนิด งดดื่มน้ำหวานและน้ำต่างๆ ทุกชนิด ให้ดื่มแค่น้ำเปล่าเท่านั้น อาหารควรเน้นผักและผลไม้เป็นหลัก2.ออกกำลังกายสม่ำเสมอ โดยออกกำลังกายประเภทใดก็ได้ที่ชอบทำและถนัด ทำให้ทำได้นานๆ ควรออกกำลังกายให้ได้อย่างน้อย 3-4 ครั้งต่อสัปดาห์ ครั้งละ 30-40 นาที หรือหากไม่มีเวลา ก็อาศัยช่วงที่ทำงานอยู่กับโต๊ะ ลุกขึ้นมาออกกำลังกายเป็นระยะๆ ก็ได้ เช่น อาจใช้การวิธีการบริหารร่างกายง่ายๆ การเดินขึ้นลงบันไดแทนการใช้ลิฟท์ เป็นต้นไม่ควรซื้อยาลดน้ำหนักมาใช้เอง เพราะยาเหล่านั้นส่วนใหญ่มักไม่ได้มาตรฐาน ไม่ได้รับรองในทางการแพทย์ และอาจมีโทษในระยะยาวได้ขอแสดงความดีใจและยินดีด้วยที่สามารถเลิกบุหรี่ได้ค่ะ ขอให้ตั้งใจทำต่อไปนะคะอ่านเพิ่มเติม